Plateanmeldelse: The Weeknd - «Kiss Land»
ALBUM: R&B The Weeknd «Kiss Land» (XO/Universal) R&B dveler i innestengt stank og er i akutt behov for frisk luft, men i stedet for å åpne et vindu, river Frank Ocean og Abel Tesfaye heller ned en vegg eller to. Spol frem to år. Sistnevnte, mer kjent som The Weeknd, er ikke en like eklektisk lyriker som sidemannen, men har fortsatt en strupe som matcher Michael Jackson på sitt mest sorgfulle, samt en hengivenhet til hedonisme og absorberende sci-fi-dysterhet. Transrealismen er større og mer levende arrangert nå - inkludert et noe tvilsomt «lån» fra Portishead. Men mye av denne «studiodebuten» blir en repetisjon av tidligere bragder. Med tre overlegne gratismikstaper i 2011 sementerte Tesfaye sitt uttrykk litt for godt til eget beste. Fortsatt vakker dystopi, bare litt selvforskyldt 2000-og-sent. BESTE LÅT: «Adaptation» SANDEEP SINGH
En vanlig helg.